Hej Spørg Bolius

Jeg skal bruge en udregning på hvad det koster at varme 1 liter vand op.

Jeg vil gerne have en pris på hvad det koster at varme 1 liter vand op eller 100 liter hvis det er nemmere.

Jeg går ud fra at det vand jeg får ind i fra vandværket er 10 grader og som det er nu, varmer vi det op til 60 grader.

Om regnestykket bliver pr. grad eller samlet de 50 grader, skal jeg også nok selv divider ud.

Vi varmer det op med fjernvarme og vi giver 462 kr.- pr. mwh

Håber det er forståeligt ellers så skriv..

venlig hilsen Morten J


Hvad koster det at varme 1 liter vand op fra 10 til 60 grader?
Hej Morten J

Formlen for opvarmning af vand er således: KWh = 0,0011627907 * antal liter vand * antal graders opvarmning

Så du skal selv efterfølgende gange det op med den pris du betaler pr. kWh.

Så altså 100 liter vand som varmes op med 50 grader er: 0,0011627907 x 100 x 50 = 5,81 kWh

En gennemsnitspris for fjernvarme er ca. 0,71 kr/kWh. Så det vil koste 4,12 kr at varme 100 liter op med 50 grader.

